ཝུའུ་དབྱིང་ཅེས་བོད་ལྗོངས་མི་རིགས་སློབ་ཆེན་བཙུགས་ཚུན་ལྗོངས་ཡོངས་ཀྱི་སྒྱུར་འཕེལ་བརྟན་གསུམ་གྱི་བྱ་གཞག་ཁག་ལ་ལེགས་སྐྱེས་མངོན་གསལ་དོད་པོ་ཕུལ་བར་ཁས་ལེན་གང་ལེགས་གནང་ཞིང་།ཁོང་གིས་བགྲང་བྱ་དྲུག་ཅུའི་དཀའ་ཚེགས་ཀྱི་བརྒྱུད་རིམ་དང་ལོ་དྲུག་ཅུའི་རིང་ས་ཕྱོགས་གང་སར་ཁྱབ་པའི་སློབ་མ་མང་པོ་གསོ་སྐྱོང་བྱས་ཡོད།ལོ་དྲུག་ཅུའི་རིང་།བོད་ལྗོངས་མི་རིགས་སློབ་ཆེན་འདི་ཉིད་བོད་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་འགྲོ་ཚུལ་དང་དམ་པོར་སྦྲེལ་ནས་སྤྱི་ཚོགས་རིང་ལུགས་ཀྱི་བོད་ལྗོངས་གསར་པ་ཡར་རྒྱས་གོང་འཕེལ་འགྲོ་བའི་རླབས་ཆེན་བརྒྱུད་རིམ་ཁྲོད་སུབ་ཐབས་བྲལ་བའི་ལོ་རྒྱུས་ཀྱི་བྱས་རྗེས་བཞག་ཡོད།གྲུབ་འབྲས་དེ་དག་ཐོབ་པར་ཏང་ཀྲུང་དབྱང་གི་ཐུགས་ཁུར་གཟབ་བཞེས་དང་ཁ་འབྲལ་ཐབས་མེད་པ་དང་།ཀྲུང་དབྱང་དང་རྒྱལ་ཁབ་པུའུ་ཨུད་ཀྱི་མཛུབ་ཁྲིད་ནུས་ལྡན་དང་ཁ་འབྲལ་ཐབས་མེད་པ།ཧྲའན་ཤིས་ཞིང་ཆེན་གྱི་རིམ་ཁག་ཏང་ཨུད་དང་སྲིད་གཞུང་གི་རྒྱབ་སྐྱོར་ཤུགས་ཆེན་དང་ཁ་འབྲལ་ཐབས་མེད་པ།ཀྲུང་གོ་མི་དམངས་སློབ་ཆེན་སོགས་མཐོ་སློབ་ཀྱི་སྒེར་སེམས་མེད་པའི་རོགས་སྐྱོར་དང་ཁ་འབྲལ་ཐབས་མེད་པ།བོད་ལྗོངས་མི་རིགས་སློབ་ཆེན་གྱི་མི་རབས་ནས་མི་རབས་བར་གྱི་དགེ་སློབ་དང་ལས་བཟོ་ཚོའི་དཀའ་སྤྱད་འབད་བརྩོན་དང་འབད་འཐབ་ལྷོད་མེད་དང་ཁ་འབྲལ་ཐབས་མེད་པ་ཞིག་རེད་ཅེས་གསུངས་པ་རེད།